203 
som allerede 1803 var funden af Schumacher paa Sjælland, 
af Fries beskreven under Navn af Sphæria (senere Cordyceps) 
purpurea og af Tulasne kaldet Claviceps purpurea, det nu 
hyppigst brugte Navn. Mange Botanikere have siden Tulasnes 
Opdagelse med heldigt Resultat gjentaget disse Dyrknings- 
forsøg med Meldrøier, og udvidet dem til andre Sclerotier, 
der ligeledes ved en passende Dyrkning have frembragt 
fuldkomne, sporebærende Svampe. I R. L. & C. Tulasnes 
Selecta Fungorum Carpolog. , I, p. 101 — 119, (1861) findes 
en Fremstilling af de fleste til den Tid bekjendte Udviklinger 
af Sclerotier. Dog have alle de gunstige Resultater, man 
har erholdt med Hensyn til Frembringelsen af fuldkomnere 
Svampe ved Dyrkning af Sclerotier, ingenlunde været istand 
til at hæve al Tvivl hos adskillige Mycologer angaaende disses 
Natur. Medens den berømte engelske Mycolog Berkeley 
indrømmer, at Sclerotierne kun ere Mycelier for forskj eilige 
af samme fremgaaende Svampe, saa anseer han det dog endnu 
for tvivlsomt, om der ikke existerer virkelige Arter Sclerotium 
(Introduction of Cryptog. Botany, 1857, p. 268). Dog er det 
navnlig Bon orden, som bekæmper den af Tulasne saa be- 
stemt udtalte Opfattelse om det Sammenhæng, der finder Sted 
mellem Sclerotierne og de paa samme fremkommende Svampe, 
idet han erklærer, at de Svampe, som man hidtil har funden 
paa Sclerotier, kun ere Gjæster (Abhandl. der naturt. Ge- 
sellsch. zu Halle, Bd. 8, p. 11). Han er bleven imødegaaet 
baade af Brødrene Tulasne (Selecta Fung., p. 229) og navnlig 
af Jul. Kühn, som i flere Skrifter (Krankheiten der Kultur- 
gewächse, 1859, og Mittheil. d. landwirthschaftlich. Inst. d. 
Univ. Halle, 1863) meddeler sine nøiagtige Iagttagelser af 
Sclerotiernes Udvikling og navnlig af Sclerotium Clavus. 
Paa Sagens nuværende Standpunkt synes derfor ethvert 
positivt Bidrag med Hensyn til Sclerotiernes Udvikling til 
fuldkomne Svampe at have baade systematisk og biologisk 
Interesse, hvorfor jeg ikke vil tilbageholde Resultaterne af de 
Dyrkningsforsøg med Sclerotier og øvrige Iagttagelser an- 
gaaende samme, som jeg i de senere Aar har anstillet. 
